section_heading: Opis
paragraph_text: Kuća je smještena na središnjem dijelu južne obale Vrboske, uz samu obalnu crtu. Kuća je prema predaji pripadala M. Ivaniću, iako su njeni poznati povijesni vlasnici obitelji Blašković i Cosmi. Kuća je L-tlocrta koji zatvara ograđeno dvorište pred sjevernim pročeljem. U začelju kuće je prostrani vrt. Ukupno gledajući sklop ima osobine ljetnikovca što je izvorno najvjerojatnije i bio jer obitelj Ivanić nije bila trajno nastanjena u Vrboskoj. U dvorištu se nalazi kameno vanjsko stubište. Pročelja su ukrašena renesansnom arhitektonskom dekoracijom.